El clàssic Ciudadano Kane es projectarà este diumenge en el Centre Cultural Mario Monreal
13 d’abril 2022

El departament de Cultura de l'Ajuntament de Sagunt ha programat per a este diumenge, 17 d'abril, la projecció de la pel·lícula _Ciudadano Kane_ (Citizen Kane, 1941) en el Centre Cultural Mario Monreal a les 19.00 hores. Amb esta pel·lícula s'inicia el cicle de cinema periodístic, que abasta un total de sis pel·lícules fins al mes de juny.

La pel·lícula, dirigida i protagonitzada per l'estatunidenc Orson Welles, és un drama en blanc i negre que té una duració de 116 minuts. A més, va guanyar l'Oscar al Millor guió original, escrit també per Welles juntament amb Herman J. Mankiewicz, resultant a més un dels clàssics del cinema més aclamats de tots els temps.

_Ciudadano Kane_ conta la història d'un important magnat estatunidenc, Charles Foster Kane, propietari d'una important cadena de periòdics, d'una xarxa d'emissores, de dos sindicats i d'una inimaginable col·lecció d'obres d'art, que mor a Xanadú, el seu fabulós castell d'estil oriental. L'última paraula que pronuncia abans d'expirar, “Rosebud”, el significat de la qual és un enigma, desperta una enorme curiositat tant en la premsa com entre la població. Així, un grup de periodistes emprén una investigació per a desentranyar el misteri.

Respecte a la banda sonora, esta va ser composta i produïda per Bernard Hermann, i a més, el film compta amb actors i actrius principals com Orson Welles, Joseph Cotten, Everett Sloane, Dorothy Comingore i Agnes Moorehead.

![](/media/c4cns4r4/c-ciudadano-kane.jpg?width=587&height=830)

*   [](http://www.facebook.com/sharer.php?u=https://aytosagunto.es/va/actualitat/el-classic-ciudadano-kane-es-projectara-este-diumenge-en-el-centre-cultural-mario-monreal/ "Facebook")
*   [](http://twitter.com/share?url=https://aytosagunto.es/va/actualitat/el-classic-ciudadano-kane-es-projectara-este-diumenge-en-el-centre-cultural-mario-monreal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-classic-ciudadano-kane-es-projectara-este-diumenge-en-el-centre-cultural-mario-monreal/ "Linked In")
*   [](mailto:?body=https://aytosagunto.es/va/actualitat/el-classic-ciudadano-kane-es-projectara-este-diumenge-en-el-centre-cultural-mario-monreal/)